Ai
3 di Jugn Dàvid Grosclaude, conseîr regjonâl de Aquitanie e
president dal Partit Occitan, al à fermât il siopar de fam che al
veve inviât vot zornadis prime tant che forme di pression sul guvier
francês che di un an al tignive blocât il decret pe creazion di un
Ufici public pe lenghe ocitane che lis Assembleis regjonâls de
Aquitanie e dai Pireneus di Mieç a vevin decidût di meti sù. Dopo
vê cirût in dutis lis manieris di sblocâ la situazion, Grosclaude
al veve inviât un siopar de fam che in plui di cjatâ une grande
poie framieç de comunitât ocitane al à puartât su la cuistion la
atenzion internazionâl. Ancje in gracie dal scjas jevât de
iniziative, no dome la ministre francese pe educazion e pe culture e
à comunicât in maniere uficiâl la nassite dal Ufici dentri dal
Astât, ma e à ancje fat savê che il stât al parteciparà sei al
so funzionament, che al so finanziament.
Font:
Jornalet,
04/06/15;
VilaWeb, 04/06/15;
EFA, 04/06/15
kac_Latn fur_Latn lmo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn oci_Latn unk oci_Latn plt_Latn